**PRECIZĂRI PRIVIND CHELTUIELILE ELIGIBILE ȘI ÎNTOCMIREA DOCUMENTELOR FINANCIARE**

(Extras din Hotărârea Consiliului Județean Cluj nr. 62/2019 pentru modificarea Hotărârii Consiliului Judeţean Cluj nr. 14/2015 privind aprobarea Regulamentului privind acordarea de finanţare nerambursabilă, de la bugetul Judeţului Cluj, pentru structurile sportive din Județul Cluj)

***10***. ***Încheierea contractului de finanţare***

**Art. 15.** **(1)** Rezultatul final al selecţiei se va publica pe site-ul Consiliului Judeţean Cluj [www.cjcluj.ro](http://www.cjcluj.ro) – Secțiunea Anunțuri.

**(2)** Finanțarea nermabursabilă se acordă pe baza unui contract de finanţare încheiat între Consiliul Judeţean Cluj şi solicitantul selecţionat pe baza criteriilor prevăzute în ghid. Contractul de finanțare nerambursabilă se încheie înainte de începerea acțiunii/evenimentului. În acest sens beneficiarii finanțărilor nerambursabile vor fi invitați la sediul Consiliului Județean Cluj pentru încheierea contractului de finanțare în termen de maxim 30 de zile de la data aprobării hotărârii Consiliului Județean Cluj privind alocarea finanțării nerambursabile cluburilor sportive din județ. La momentul semnării contractului beneficiarii au obligația depunerii bugetului de venituri şi cheltuieli actualizat, în funcţie de suma alocată precum și anexelor nr. 1-3 care constitutie anexe ale contractului de finanțare. Ulterior nu se acceptă modificări ale bugetului de venituri și cheltuieli.

1. ***Procedura de decontare***

**Art. 16.** Cheltuielile eligibile din documentaţia de finanţare trebuie să respecte prevederile Hotărârii Guvernului nr. 1447/2007 privind aprobarea Normelor financiare pentru activitatea sportivăcu modificările şi completările ulterioare, respectiv:

1. să fie efectuate în perioada executării contractului (principul neretroactivităţii, astfel cum este definit de Legea nr. 350/2005, art.4, pct. f) );
2. să fie necesare pentru realizarea acţiunii;
3. să fie prevăzute în bugetul proiectului;
4. să fie în conformitate cu principiile unui management financiar sănătos, respectiv utilizarea eficientă a banilor şi un raport optim cost/beneficiu;
5. să fi fost realizate de beneficiar în perioada de implementare a acţiunii conform cererii de finanţare aprobate;
6. să fi fost înregistrate în contabilitatea Beneficiarului sau partenerilor Beneficiarului;
7. să fie identificabile şi verificabile;
8. să fie dovedite prin originalele documentelor justificative
9. cheltuielile eligibile vor putea fi plătite numai în măsura în care sunt justificate şi oportune.

**Art. 17.** Următoarele cheltuieli sunt eligibile:

1. cheltuieli de transport;
2. cheltuieli de cazare;
3. cheltuieli de masă;
4. cheltuieli privind alimentaţia de efort;
5. cheltuieli privind plata arbitrilor şi a medicilor;
6. cheltuieli privind asigurarea persoanelor, a materialelor şi a echipamentului sportiv şi a altor bunuri;
7. cheltuieli pentru achiziţionarea de materiale şi echipament sportiv;
8. cheltuieli medicale şi pentru controlul doping;
9. cheltuieli cu premiile, indemnizaţiile, veniturile contractuale (CAS) ale participanţilor la activitatea sportivă, primele şi indemnizaţiile sportive, alte drepturi;
10. alte categorii de cheltuieli (taxe de legitimare şi transfer, prestări servicii de impresariat şi reprezentare sportivă, altele).
11. pentru organizarea, participarea, respectiv desfăşurarea acţiunilor sportive, beneficiarii pot efectua, după caz, cu încadrarea în prevederile bugetare aprobate şi alocate prin contractul de finanţare, cheltuieli şi pentru:
12. cheltuieli cu indemnizaţiile şi veniturile de natură contractuală stabilite prin contractul de activitate sportivă (CAS) încheiate între structura sportivă şi sportivi/membrii staffului tehnic (antrenori, preparatori fizici, medici, asistenţi medicali, statisticieni, kinetoterapeuţi, maseuri, cameramani, directori tehnici, alte persoane participante la procesul de pregătire şi participare la competiţii) care au dobândit statutul de PIF (persoană fizică independentă), în condiţiile legislaţiei în vigoare;
13. închiriere de locuinţe pentru cazare sportivi şi personal tehnic participant la acţiunile de pregătire şi participare la competiţii, la preţul pieţei libere. Pentru participarea la acţiuni de pregătire (cantonamente, turnee, alte acţiuni) sau acţiuni sportive din calendarul oficial pe ramură de sport se vor deconta doar cazări în locaţii cotate cu maximum 3 stele);
14. cheltuieli de transport ocazionate de prezentarea/sosirea şi plecarea, sportivilor, precum şi a membrilor staffului tehnic din localitatea/ţara de domiciliu la locaţia stabilită pentru pregătire şi retur, în conformitate cu prevederile contractului de activitate sportivă dintre părţi;
15. servicii de închiriere de baze sportive, săli de conferinţă, spaţii, aparatură birotică şi alte bunuri necesare organizării acţiunilor;
16. refacere după efort, recuperare şi igienă personală, cum ar fi saună, masaj şi altele asemenea;
17. asigurarea serviciilor medicale, a ordinii publice şi a respectării normelor de pază şi protecţie contra incendiilor, la locul de desfăşurare a acţiunilor sportive;
18. achiziţionarea de panouri şi materiale publicitare, materiale pentru pavoazare, rechizite şi alte materiale consumabile, aranjamente florale;
19. cheltuieli de închiriere domenii website, întreţinere şi promovare a acţiunilor sportive în mediul online;
20. taxe de înscriere şi/sau de participare la acţiunile sportive, taxe de organizare a acţiunilor, în condiţiile stabilite de organizatori, taxe de formare, legitimare şi transfer;
21. obţinerea vizelor de intrare în ţările în care au loc acţiunile;
22. cheltuieli medicale pentru vaccinuri şi medicamente specifice unor ţări sau localităţi, cheltuieli pentru asigurarea medicală a persoanelor;
23. activităţi culturale;
24. plata lectorilor şi a translatorilor;
25. taxe de parcare şi servicii de protocol la acţiunile sportive internaţionale;
26. comisioane şi taxe bancare pentru obţinerea valutei;
27. alte cheltuieli în limitele financiare stabilite prin Hotărârea Guvernului nr. 1.447/2007 privind aprobarea Normelor financiare pentru activitatea sportivă, cu modificările şi completările ulterioare.

l) pentru realizarea acţiunilor de cercetare, documentare, informare, promovare, consultanţă în domeniul sportului, pentru formarea şi perfecţionarea personalului de specialitate, precum şi a celorlalte acţiuni sportive, beneficiarii, în limita prevederilor bugetare aprobate, mai pot efectua:

1. cheltuieli pentru studii de cercetare şi documentare în domeniul educaţiei fizice şi sportului;
2. cheltuieli pentru procurarea de cărţi şi alte publicaţii cu profil sportiv;
3. cheltuieli pentru traducerea, tipărirea, multiplicarea şi altele asemenea a materialelor de specialitate din domeniu;
4. cheltuieli pentru realizarea materialelor audiovideo metodice şi de promovare a activităţii sportive;
5. cheltuieli pentru servicii de consultanţă în domeniul sportului;
6. achiziţii de licenţe pentru software de bază şi upgrade, servicii de programare şi de întreţinere pentru aplicaţii software în domeniul sportului;
7. cursuri de formare şi perfecţionare a specialiştilor.

**Art. 18.** Următoarele costuri sunt neeligibile:

a) costurile pregătirii proiectului nu vor fi acoperite din finanţarea nerambursabilă şi nu trebuie incluse în bugetul proiectului;

b) costurile administrative - chirie sediu şi utilităţi: apă, canal, electricitate, telefon, internet, gaze, costuri de încălzire;

c) cheltuielile salariale;

d) cheltuielile pentru acoperirea unor debite ale beneficiarilor;

e) cheltuielile cu întreţinerea şi reparaţia mijloacelor fixe;

f) achiziţiile de terenuri;

g) achiziţia, reabilitarea, construirea, renovarea de clădiri;

h) achiziţia de vehicule sau componentele acestora (anvelope, părţi caroserie etc.), reparaţii şi servicii de întreţinere;

i) băuturi alcoolice şi tutun, room service şi minibar;

j) achiziţionarea de mobilier, aparatură birotică, precum şi obiecte de inventar de natura acestora;

l) datorii şi provizioane pentru posibile pierderi sau datorii viitoare;

m) dobânzi datorate;

n) cheltuieli finanţate din alte surse;

o) pierderi de schimb valutar;

p) aporturi care reprezintă contribuţie în natură (ex: teren, proprietate imobiliară fie că este integrală sau parţială, bunuri de folosinţă îndelungată, materii prime, munca de binefacere neplătită a unor persoane fizice private sau persoane juridice);

q) elemente deja finanţate prin alte proiecte/finanţări;

r) credite la terţe părţi;

s) cheltuieli pentru dezvoltarea infrastructurii solicitantului.

**Art. 19. (1)** Documentele necesare decontării cheltuielilor efectuate pentru implementarea proiectului sunt următoarele:

a) pentru achiziţionarea bunurilor, serviciilor si lucrărilorse vor depune în copie documentele care fac dovada respectării procedurii prevăzute în legislaţia românească privind achiziţiile publice, respectiv copie a dosarului de achiziţie:

* 1. factura fiscală;
	2. dovada plăţii pentru bunurile/ serviciile/ lucrările achiziţionate;
	3. notă de recepţie şi bon de consum, în cazul bunurilor;
	4. contract prestări servicii;

b) pentru decontarea cheltuielilor privind cazareaconform art. 12 din H.G. nr. 1447/2007:

* 1. factura fiscală (detaliat: nr. de persoane x nr. de zile x valoarea/zi/persoană = valoare totala), semnată şi ştampilată de unitatea prestatoare;
	2. tabel persoane (dacă nu este detaliată factura);
	3. dovada plăţii (ordin de plată sau chitanţă);

c) pentru decontarea cheltuielilor privind transportul, conform art. 9, 10, 11 din H.G. nr. 1447/2007:

* 1. biletele de tren, de avion;
	2. factura fiscală, bonuri fiscale sau chitanţe fiscale şi foaie de parcurs, în cazul deplasării cu mijloace de transport auto închiriate (microbuz, autocar, autoturism);
	3. tabel cuprinzând participanţii care au beneficiat de contravaloarea cheltuielilor de transport (cu semnătura preşedintelui şi ştampila organizaţiei);
	4. în cazul deplasării cu mijloace de transport proprii: foaie de parcurs, bonuri fiscale;

d) pentru decontarea cheltuielilor de masă, conform art. 13 din H.G. nr. 1447/2007;

* 1. factură fiscală (detaliat: nr. de persoane x nr. de zile x valoarea/zi/persoana = valoare totala):
	2. dovada plăţii (ordin de plată sau chitanţă);
	3. pontaj semnat şi ştampilat de către club şi unitatea prestatoare;

e) pentru decontarea cheltuielilor de mese oficiale la încheierea competiţiilor sportive şi a altor competiţii sportive internaţionale, conform art. 13 alin.(2) din H.G. nr. 1447/2007:

* 1. factură fiscală (detaliat: nr. de persoane x nr. de zile x valoarea/zi/persoana = valoare totala);
	2. dovada plăţii (ordin de plată sau chitanţă);
	3. tabel persoane participante;

f) pentru decontarea cheltuielilor privind închirierea unor bunuri/ servicii/ spaţii etc, conform art. 22 alin. (1) lit. a) din H.G. nr. 1447/2007:

* 1. contract de închiriere;
	2. factura fiscală;
	3. dovada plăţii (ordin de plată sau chitanţă);

g) pentru decontarea cheltuielilor pentru materiale consumabile, conform art. 22 alin. (1) lit. d) din H.G. nr. 1447/2007:

* 1. factura fiscală;
	2. nota de recepţie şi bon de consum;
	3. dovada plăţii (ordin de plată sau chitanţă);

h) pentru decontarea cheltuielilor privind asistenţa medicală şi serviciile de ambulanţă conform art. 17 alin. (4) din H.G. nr. 1447/2007:

* 1. stat de plată (medici şi/sau asistenţi medicali);
	2. factura fiscală emisă de serviciul de ambulanţă;
	3. dovada plăţii (ordin de plată sau chitanţă);

i) pentru decontarea cheltuielilor privind acordarea unor premii pentru sportivii, conform art. 25 alin. (1), art. 29 alin. (1) din H.G. nr. 1447/2007:

* 1. stat de plată;
	2. diplome sau clasamentele oficiale – federaţii de specialitate sau DJST;

j) pentru decontarea cheltuielilor privind acordarea unor premii pentru antrenori/tehnicieni, conform art. 32 din H.G. nr. 1447/2007:

1. stat de plată;

k) pentru decontarea cheltuielilor privind acordarea de materiale şi echipamente sportive, conform art. 19 din H.G. nr. 1447/2007:

* 1. factura fiscală;
	2. nota de recepţie şi bon de consum;
	3. dovada plăţii (ordin de plată sau chitanţă);

l) pentru decontarea cheltuielilor privind acordarea de vitamine şi susţinătoare de efort, medicamente şi materiale sanitare , unguente pentru procesul de refacere şi recuperare – conform art. 20 alin. (2) din H.G. nr. 1447/2007:

* 1. factura fiscală;
	2. dovada plăţii (ordin de plată sau chitanţă);
	3. pontaj semnat şi stampilat de către club;

m) pentru decontarea cheltuielilor privind asigurarea ordinii publice şi respectarea normelor de pază la competiţiile sportive naţionale şi internaţionale conform art. 22 alin. (1) lit. c) din H.G. nr. 1447/2007:

* 1. factura fiscală;
	2. dovada plăţii (ordin de plată sau chitanţă);

n) pentru decontarea cheltuielilor privind asigurările pentru accidente ale persoanelor conform art. 18 din H.G. nr. 1447/2007:

* 1. poliţa de asigurare;
	2. dovada plăţii (ordin de plată sau chitanţă);

o) pentru decontarea cheltuielilor privind taxe de înscriere şi sau de participare la acţiunile sportive, taxe de organizare a acţiunilor, în condiţiile stabilite de organizatori conform art. 22 alin. (1) lit. e) din H.G. nr. 1447/2007:

* 1. factura fiscală;
	2. dovada plăţii (ordin de plată sau chitanţă);

p) pentru decontarea cheltuielilor privind indemnizaţia de arbitraj şi arbitrajul la competiţiile sportive interne şi internaţionale conform art. 17 din H.G. nr. 1447/2007:

1. factura fiscală;
2. dovada plăţii;
3. stat de plată sau delegaţie din partea federaţiei de specialitate (ordin de plată sau chitanţă).

 **(2)** Documentele justificative solicitate vor fi prezentate în copii ştampilate şi certificate pentru conformitate cu originalul de către reprezentantul legal al organizaţiei.

1. ***Efectuarea plăţilor***

Art. 20. (1) Consiliul Judeţean Cluj va achita suma prevăzută în contract, după desfăşurarea proiectului, în baza actelor de justificare a cheltuielilor şi a facturii emise de către beneficiar

 **(2)** Documentele justificative se depun în termen de 30 de zile de la finalizarea proiectului. Pentru proiectele a căror perioadă de desfășurare este luna decembrie decontul se va depune imediat după finalizarea acestora în vederea încadrării în termenele de plată prevăzute în normele metodologice pentru încheierea exercițiului financiar, dar nu mai târziu de data de 21 decembrie a anului respectiv.

***13. Sancţiuni***

 **Art. 21.** Autoritatea finanţatoare poate rezilia contractul fără notificare prealabilă și fără intervenția instanței, în cazul în care beneficiarul angajează, în termen de 6 luni de la semnarea contractului, persoane fizice sau juridice care au participat la evaluarea proiectului care face obiectul prezentului contract ori care au participat, în diferite faze, la selectarea beneficiarilor pentru acest proiect.

 **Art. 22.** Autoritatea finanţatoare poate rezilia contractul dacă beneficiarul este în lichidare voluntară, se află în faliment sau dacă vinde ori cedează partea cea mai importantă a activelor sale.

 **Art. 23.** Autoritatea finanţatoare poate rezilia contractul dacă beneficiarul nu demarează realizarea contractului în termenul stabilit în contract și nu a notificat comisiei schimbarea datei evenimentului.

 **Art. 24. (1)** Contractele de finanţare pot fi reziliate fără a fi necesară intervenţia instanţei de judecată, în termen de 10 zile calendaristice de la data primirii notificării prin care părţii în culpă i s-a adus la cunoştinţă că nu şi-a îndeplinit obligaţiile contractuale.

**(2)** Notificarea va putea fi comunicată în termen de 10 zile calendaristice de la data constatării neîndeplinirii sau îndeplinirii necorespunzătoare a uneia sau mai multor obligaţii contractuale.

**(3)** În cazul rezilierii contractului ca urmare a neîndeplinirii clauzelor contractuale, beneficiarul finanţării este obligat ca în termen de 15 zile să returneze ordonatorului principal de credite sumele primite, cu care se reîntregesc creditele bugetare ale acestuia, în vederea finanţării altor programe şi proiecte de interes public.

**(4)** Odată cu restituirea sumelor primite beneficiarul datorează dobânzi şi penalităţi de întârziere, calculate de la data achitării acestor sume de către Consiliului Judeţean Cluj, conform legislaţiei privind colectarea creanţelor bugetare.

**Art. 25. (1)** Contractul de finanţare este reziliat de drept în cazul în care evenimentul/proiectul cofinanțat nu se mai desfășoară. Notificarea prin care beneficiarului i se aduce la cunoștință rezilierea va fi comunicată în termen de 10 zile calendaristice de la data constatării faptului că evenimentul nu se mai organizează. În acest caz poziția din hotărârea Consiliului Județean de aprobare rămâne fără obiect.

**(2)** Utilizarea alocaţiilor bugetare în alte scopuri decât cele prevăzute în contractul de finanţare este interzisă şi atrage rezilierea acestuia fără intervenţia instanţei judecătoreşti, beneficiarul urmând să fie obligat la plata daunelor-interese reprezentând atât contravaloarea finanţării cât şi beneficiul nerealizat, raportat la prejudiciile de imagine dar şi la cele materiale.

***Dispoziţii finale***

**Art. 26**. **(1)** Criteriul de acordare a finanţării este în funcţie de punctajul obţinut.

**(2)** Programele şi acţiunile sportive vor fi selecţionate pentru finanţare în cadrul limitei de fonduri aprobate anual prin bugetul Judeţului Cluj cu această destinaţie.

**Art. 27.** **(1)** Pentru aceeaşi activitate un beneficiar nu poate contracta decât o singură finanţare nerambursabilă de la aceeaşi autoritate finanţatoare în decursul unui fiscal.

**(2)** Proiectul selectat nu poate fi înlocuit cu un alt proiect. Perioada de desfășurare a proiectului poate fi modificată cu notificarea prealabilă a comisiei, urmată de încheierea unui act adițional la contractul de finanțare.

 **(3)** Organizatorii vor cuprinde în afişul de prezentare al evenimentului şi sigla Consiliului Judeţean Cluj, iar la manifestările organizate vor fi invitaţi reprezentanţi ai Consiliului Judeţean Cluj.

 **(4)** O nouă cerere de alocare a unei finanțări nerambursabile va mai putea fi depusă numai în anul calendaristic următor.

**(5)** Modul de utilizare a finanțării nerambursabile alocate se supune controlului organelor cu atribuţii de control financiar prevăzute de lege.

 **(6)** Finanțările nerambursabile nu se acordă pentru activităţi generatoare de profit şi nici pentru activităţi reglementate de Legea nr. 182/2002 privind protecția informaţiilor clasificate, cu modificările și completările ulterioare.

 **(7)** Potrivit prevederilor Legii nr. 350/2005 nu se acordă finanţări nermabursabile pentru activităţi ce presupun dezvoltarea infrastructurii solicitantului cu exceptia cazului în care aceasta reprezintă o componentă indispensabilă proiectului.

 **(8)** Atunci când, pentru îndeplinirea obligaţiilor contractuale, beneficiarul achiziţionează, din fonduri publice nerambursabile, produse, lucrări sau servicii, procedura de achiziţie este cea prevăzută de Legea nr. 98/2016 privind achizițiile publice<LLNK 12001 60180 301 0 45>Legea nr. 68/, cu modificări şi completări ulterioare.

 **(9)** Contractele de finanţare nerambursabile vor prevedea, sub sancţiunea nulităţii, calitatea Curţii de Conturi de a exercita controlul financiar asupra derulării activităţii nonprofit finanţate din fondurile publice.

 **(10)** Beneficiarului îi sunt opozabile deciziile Curții de Conturi și hotărârile judecătorești prin care se constată erori/abateri de la legalitatea și regularitatea alocării sumelor, obiect al prezentului contract și se obligă la restituirea sumelor reprezentând contravaloarea prejudiciului cauzat.

**Art. 28.** **(1)** Orice comunicare, solicitare, informare, notificare în legătură cu procedura de selecţie sau derularea contractelor de finanţare se va transmite către solicitanţii finanţării sub formă de document scris.

**(2)** Orice document scris trebuie înregistrat în momentul primirii la Registratura Consiliului Judeţean Cluj.

 **(3)** Numărul de participanţi la procedura de selecţie de proiecte nu este limitat.